સપ્ટેમ્બર 11, 1893માં અમેરિકાના શિકાગો શહેરમાં 3000 શ્રોતાઓ વચ્ચે વિશ્વ ધર્મ પરિષદનો પ્રારંભ થયો હતો. આમાં હિન્દુ ધર્મના પ્રતિનિધિ સ્વામી વિવેકાનંદ હતા, જ્યારે જૈન ધર્મના પ્રતિનિધિ વીરચંદ રાઘવજી ગાંધી હતા. આ ધર્મ પરિષદમાં નૂતન ભારતીય દર્શન, ભારતીય સંસ્કૃતિનું મૂલ્ય, ભારતીય વિશ્વને ભેટ, વિશ્વમાં ભારતીય જ્ઞાનપ્રકાશ પાથરનાર ભારત વિશે અમેરિકા અને પાશ્ચાત્ય દેશોએ વિદ્વાન યુવાન બે વક્તાઓ દ્વારા પ્રથમ જાણકારી મેળવી હતી.